**Boro Drašković** (Sarajevo, 29. maj 1935) je srpski režiser i scenarista, profesor univerziteta, član je i počasni doktor Evropske Filmske Akademije ESRA, kao i član Srpskog PEN centra.

### Biografija

Kao profesor na mnogim univerzitetima (SAD, Indija, Kuvajt, Irak, Mađarska, Norveška…), jedan od retkih reditelja koji su se, sa podjednakim uspehom bavili raznim medijima (radiom, televizijom, filmom), autor više knjiga o glumi i režiji (*Promena*, *Lavirint*, *Ogledalo*, *Paradoks o reditelju*, *Kralj majmuna*…). U pozorištu je tumačio najznačajnija dela, u širokom luku od Eshila do Beketa, uz Šekspira, Molijera, Čehova, i naše klasike Domanovića, Petra Kočića, Danila Kiša... Objavio je knjigu-putopis *Pogled prolaznika*. Piše kratke priče, scenarija, radio-drame i drame. Bora Drašković je nagrađivan u zemlji i inostranstvu. Dobitnik je nagrada gradova Beograda, Sarajeva, Novog Sada, pečata grada Orlean, Nagrade filmskih gledalaca (Moskva), Sterijine nagrade za teatrologiju, Statuete Joakim Vujić 2011. godine. Draškoviću je pripala i nagrada mediteranskih filmskih festivala za mir i toleranciju (Jerusalim), Nagrada *Ekrani Ljubavi* za najbolji umetnički doprinos (Verona), Nagrada za životno delo Univerziteta u Novom Sadu, Nagrada Udruženja filmskih radnika Srbije za životno delo, odnosno za sveukupno stvaralaštvo i doprinos srpskoj kinematografiji...

Supruga Maja Drašković (scenarista, kostimograf, scenograf), stalni mu je saradnik u svim projektima i medijima.

> Mislim da je iz mnogo razloga današnji svet veoma teško mesto za život. Toliko različitih energija je stalno u sukobu. Čoveku je veoma teško da izabere pravi put i njemu ostane dosledan. Svega je previše na svetu, a čoveku neprestano nedostaje baš ono najvažnije - ljubav, hleb, vino, spokojstvo, posao, nepogrešiv pogled u budućnost... Iskustva kroz koja smo prolazili omogućavaju nam da ako ništa drugo, shvatimo šta bi trebalo da činimo. I ako nam se pruži prilika sigurno nećemo pogrešiti u izboru. Mislim da smo za to zreli.
> 
> – Boro Drašković

### Filmovi

| Godina | Naziv |
| --- | --- |
| 1969. | Horoskop |
| 1971. | Nokaut |
| 1979. | Usijanje |
| 1985. | Život je lep |
| 1994. | Vukovar - jedna priča |

### Dokumentarni filmovi i TV drame

* Promena
* Peta kolona
* Žena
* Žad
* Nešto sasvim lično
* Prizori iz Kine 1,2,3
* Ježi Kavalerovič
* Haldor Laksnes
* Pohvala Islandu, 1973.
* Ubijanje kitova
* Paradoks o šahu, 1973.
* Prva žena dirigent
* Nedelja popodne na Grenlandu, 1973.
* Kuhinja, 1976.
* Moderni izraz u umjetnosti
* Čudo iz Bruklina,
* Film o filmu: Seobe
* Sasvim lično

### Knjige

* Promena
* Ogledalo
* Lavirint
* Paradoks o reditelju
* Kralj majmuna, Prometej - Novi Sad, 1996.
* Pogled prolaznika, Prometej - Novi Sad. 2006. ISBN 978-86-515-0019-3.
* Ravnoteža, Književna opština Vršac. 2007. ISBN 978-86-7497-128-4.
* Drama reditelja
* Film o filmu, Prometej - Novi Sad. 2010. ISBN 978-86-515-0551-8.
* Krug maslinom, Pozorišni muzej Vojvodine, Novi Sad. 2011. ISBN 978-86-85123-55-9.
* Rečnik profesije, Knjaževsko-srpski teatar, Kragujevac. 2012. ISBN 978-86-909821-7-2.

Galerija
--------

* Sava centar, Beograd. TV razgovor, Miloš Forman, Ratko Ilić i Boro Drašković.Sava centar, Beograd. TV razgovor, Miloš Forman, Ratko Ilić i Boro Drašković.
* Boro Drašković, dobitnik Statuete Joakim Vujić 2011. godineBoro Drašković, dobitnik Statuete Joakim Vujić 2011. godine
* Boro i Maja Drašković. Saradnja na TV drami Kuhinja (A. Vasker).Boro i Maja Drašković. Saradnja na TV drami Kuhinja (A. Vasker).
* Boro Drašković, predsednik žirija 5. JoakimInterFestaBoro Drašković, predsednik žirija 5. JoakimInterFesta
* Boro Drašković, prijem kod predsednika Skupštine Grada Kragujevca Saše MilenićaBoro Drašković, prijem kod predsednika Skupštine Grada Kragujevca Saše Milenića

Vidi još
--------

* Srpski filmovi predloženi za nominaciju za Oskara
* Pozorište
* Statueta Joakim Vujić

Spoljašnje veze
---------------

***Boro Drašković*** na Wikimedijinoj ostavi

* Boro Draskovic na sajtu IMDb
* filmovi.com () - Veb strana o filmovima, i filmskoj industriji
* Boro Drašković - intervju („Politika", 1. avgust 2011)
* () - Wordpress Boro i Maja Drašković